2019/2020

**F E L H Í V Á S**

A Dugonics Társaság Ifjúsági Tagozata

**20. középiskolás tavaszi művészeti fesztiváljára**

2020 tavaszán 20. alkalommal rendezi meg a Dugonics Társaság Ifjúsági Tagozata a tehetséges szegedi középiskolások tavaszi művészeti fesztiválját. A rendezvénnyel lehetőséget kívánunk biztosítani a különböző kategóriákban kiemelkedő diákok bemutatkozására, tudásuk elismerésére, a zsűri értékelésével pedig elősegíteni további fejlődésüket.

**Az alábbi művészeti ágakban várjuk a középiskolások jelentkezését:**

* Vers- és prózamondás
* Igényes dalszövegek versként való előadása
* Szólóének
* Kamarakórus
* Szólóhangszer
* Kamara-zenekar
* Folklór: népdal. népzene, néptánc
* Tánc: modern és klasszikus, szóló-, páros, csoportos előadásban
* Egyéb kategória.

Valamennyi produkció előadása maximum 3 perc lehet. Az egyes kategóriákban iskolánként maximum a legjobb 3 műsorszám nevezését várjuk.

**A művészeti fesztivál tervezett ideje: 2020. március 3.**

**A bemutató helye: Szent-Györgyi Albert Agóra (Szeged, Kálvária sgt. 23.)**

**Nevezési határidő: 2020. február 20.** Nevezési cím: rklari@korosy.hu

A bemutatott produkciókat neves szakemberekből álló zsűri értékeli.

Az eredményhirdetés, díjátadás 2020. március második felében, Díjátadó Gálaműsor keretében az SZMJV Házasságkötő termében lesz.

Várjuk a középiskolák legtehetségesebb diákjainak a nevezését.

Jó felkészülést kívánunk!

Szeged, 2019. november 29.

Dr. Révészné dr. Papp Klára Dugonics Társaság Elnöksége

az Ifjúsági Tagozat elnöke